# Temporada 1990-1991 del Club Joventut Badalona

La temporada 1990-1991 va ser la 52a temporada en actiu del Club Joventut Badalona des que va començar a competir de manera oficial. La Penya va disputar la seva 35a temporada a la màxima categoria del bàsquet espanyol i va acabar la fase regular com a líder, classificant-se per disputar els play-offs i aconseguit el títol de lliga, millorant així la posició assolida la temporada anterior. L'equip també va ser semifinalista de la Copa Korac, tercer classificat de la Copa del Rei i campió de la Lliga catalana i de la Copa Príncep d'Astúries.

## Resultats
### Copa Korac

A la Copa Korac l'equip va quedar eliminat en semifinals amb el Reial Madrid per diferència de punts entre els dos partits. Abans de quedar eliminat, havia eliminat el Bellinzona Basket (Suïssa) a setzens, va superar la lligueta de vuitens com a primer classificat del seu grup i es va desfer de l'Estudiantes a les semifinals.

### Lliga ACB i play-offs

Aquesta temporada guanya la Lliga ACB. Finalitza la fase regular en la primera posició de 24 equips participants, classificant-se per disputar els play-offs. En 34 partits disputats de la fase regular va obtenir un bagatge de 30 victòries i 4 derrotes, amb 3.091 punts a favor i 2.550 en contra (+541). Als play-offs va eliminar el DYC Breogán a vuitens, al CB Atlético de Madrid-Villalba a quarts i al Taugrés Baskonia a semifinals. A la final va aconseguir el títol en derrotar el Barça en quatre partits.

### Copa del Rei

El Joventut va arribar fins a les semifinals de la Copa després d'eliminar el TDK Manresa a quarts per 83 a 81. Va quedar fora de la final en perdre davant l'Estudiantes 71 a 81. La Penya va disputar un partit pel tercer i quart lloc amb el perdedor de l'altre eliminatòria, el Reial Madrid, i la victòria va ser per als verd-i-negres per 79 a 63.

### Copa Príncep d'Astúries

La penya va guanyar la seva tercera Copa Príncep d'Astúries en derrotar el Fórum Valladolid per 72 a 52.

### Lliga catalana

La Penya va guanyar aquesta edició de la Lliga catalana guanyant a la final al FC Barcelona per 92 a 70. A semifinals havia derrotat el Granollers per 86 a 61.

## Plantilla

La plantilla del Joventut aquesta temporada va ser la següent:
| Club Joventut Badalona: plantilla 1990-91 Jugador Pos. A. Carlos Ruf Pivot 2.10 Rafa Jofresa Base 1.83 Tomàs Jofresa Base 1.84 Jordi Villacampa Aler 1.96 Jordi Pardo Aler 1.92 Corny Thompson Pivot 2.02 Harold Pressley Aler 2.03 Juan Antonio Morales Pivot 2.11 Ferran Martínez Pivot 2.12 En fons verd, noves incorporacions de la temporada. | Club Joventut Badalona: staff 1990-91 Nom Funció Lolo Sáinz Entrenador |
Jugadors del planter amb minuts al 1r equip :
| Jugador | Pos. | A. | Participació |
| Oscar Alarcón | Aler | 1.97 | 1 partit |
| Ferran López | Base | 1.88 | 7 partits |
| Jordi Llorens | Pivot | 2.03 | 1 partit |
| Jordi Oms | Pivot | 2.02 | 1 partit |

### Baixes

Baixes a l'inici de temporada :
| Jugador | Pos. |
| Josep Maria Margall | Aler |
| Josep Antoni Montero | Base |
| Dani Pérez | Aler |
| Reggie Johnson | Pivot |
| Lemone Lampley | Pivot |

## Referències

* ↑ «Korac Cup 1990-91» (en castellà). Linguasport. [Consulta: 28 abril 2018].
* ↑ «Liga ACB 1990-91» (en castellà). Linguasport. [Consulta: 29 abril 2018].
* ↑ «LV Copa del Rey 1991» (en castellà). Linguasport. [Consulta: 26 abril 2018].
* ↑ «Lliga Catalana» (en anglès). Popflock. Arxivat de l'original el 14 d’abril 2018. [Consulta: 28 abril 2018].
* ↑ «Memoria de plantillas: Montigalá Joventut 1990-91» (en castellà). ACB.com. Arxivat de l'original el 30 d’abril 2018. [Consulta: 29 abril 2018].